text: ট্রিপল সুপার ফসফেট কমপ্লেক্স লিমিটেড বা টিএসপি কমপ্লেক্স নিমিটেড বাংলাদেশের রাষ্ট্রায়ত্ত সার উৎপাদনকারী প্রতিষ্ঠান। এটি বাংলাদেশ কেমিক্যাল ইন্ডাস্ট্রিজ কর্পোরেশনের (বিসিআইসি) নিয়ন্ত্রণাধীন। প্রতিষ্ঠানটি প্রাথমিকভাবে ফসফেট সার উৎপাদন করে। টিএসপি কমপ্লেক্স কারখানায় দুইটি ইউনিট রয়েছে, যার নিট উৎপাদন ক্ষমতা ১,৫২,০০০ এমটি (ইউনিট-১: ৩২,০০০ এমটি, ইউনিট-২: ১,২০,০০০ এমটি)। চট্টগ্রামের পতেঙ্গায় কর্ণফুলী নদীর তীরে সার কারখানাটি অবস্থিত।
  
  ইতিহাস 
  পূর্ব পাকিস্তান শিল্প উন্নয়ন কর্পোরেশন (ইপিআইডিসি) কর্তৃক টিএসপি কমপ্লেক্স স্থাপিত হলেও বাংলাদেশের স্বাধীনতার পর ১৯৭৪ সালে প্রতিষ্ঠানটি বাণিজ্যিকভাবে কার্যক্রম শুরু করে। কমপ্লেক্সের ইউনিট দুইটির মধ্যে ২ নম্বর ইউনিটটিকে ১৯৭৪ সালের সেপ্টেম্বর মাসে কমিশন করা হয় এবং ইউনিট-১ ১৯৭৭ সালের এপ্রিল মাসে বাণিজ্যিক উৎপাদনে যায়। প্রাথমিকভাবে প্রতিষ্ঠানটি শুধু ট্রিপল সুপার ফসফেট (টিএসপি) উৎপাদন করলেও ১৯৯০ সাল থেকে একই সাথে  সিঙ্গেল সুপারফসফেট উৎপাদন শুরু করে।
  
  তথ্যসূত্র 
  
  বিষয়শ্রেণী:১৯৭৪-এ বাংলাদেশে প্রতিষ্ঠিত 
  বিষয়শ্রেণী:চট্টগ্রাম ভিত্তিক সংগঠন 
  বিষয়শ্রেণী:চট্টগ্রাম ভিত্তিক কোম্পানি 
  বিষয়শ্রেণী:বাংলাদেশের সরকারি মালিকানাধীন কোম্পানি
title: টিএসপি কমপ্লেক্স লিমিটেড